|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  | | --- | |  | | Skoleslutt  Våren 2023  Vestvågøy kommune har utarbeidet denne informasjonen til deg og til dine foresatte. Den handler om hvilke rettigheter og plikter som er knyttet til avslutningen av grunnskolen. Håper den kan være til hjelp og nytte for dere. Husk også å ta kontakt med rektor ved skolen, dersom du/foresatte er usikker på noe av det som tas opp i denne informasjonen. | | C:\Users\SK1211LE\AppData\Local\Microsoft\Windows\INetCache\IE\UXKOL09V\LogoCyan.jpg | |  | |  | | --- | | *Viktig informasjon*til elever i  10. klasse,med foresatteKarakter-settingEksamenRetten til å klageFraværsføringFor detaljer;-se *Opplæringslova* med forskrift, på Lovdata.no | |  | | SVARHOLT SKOLE J.M. Johansens vei 246 8340 STAMSUND  Telefon 760 56 880  svarholt.skole@vestvagoy.kommune.no  Oktober 2022 | |

**Fritak fra vurdering**

**med karakter i fag**

Dersom du har vedtak om spesialundervisning, og får opplæring etter IOP i ett eller flere fag, kan dine foresatte velge om du skal ha vurdering med eller uten karakter i de fagene det gjelder.

**Underveisvurdering og halvårsvurdering**

Halvårsvurdering *uten karakter* skal gi veiledning om hvordan du kan øke kompetansen din i faget.

*Frå 8. årstrinn skal elevar i tillegg ha halvårsvurdering med karakter. Halvårsvurdering med karakter skal vere skriftleg og gi uttrykk for den kompetansen eleven har nådd ut frå det som er forventa på tidspunktet for vurderinga*.

**Vurdering i orden og i oppførsel**

I orden og i oppførsel skal det gis standpunktkarakter etter 10. årstrinn. I vurderingen med karakter skal det tas hensyn til elevens forutsetninger.

**Varsel til hjemmet**

Dersom det er fare for at du ikke kan få halvårsvurdering med karakter eller standpunkt-karakter i ett eller flere fag, skal du/foresatte ha skriftlig varsel om det så tidlig at du får mulighet til å skaffe deg grunnlag for vurdering med karakter.

Dersom det er fare for at du i halvårsvurdering med karakter eller i standpunktkarakter kan få karakter ***Nokså god*** eller ***Lite god*** i orden og i oppførsel, skal du og foreldrene dine ha skriftlig varsel så tidlig at en bedring i orden/oppførsel kan gi karakteren ***God***.

**Fritak fra**

**skriftlig/muntlig eksamen**

Når det foreligger tungtveiende grunner kan du, etter søknad fra foresatte, bli fritatt fra eksamen. Rektor avgjør. Om du er fritatt fra vurdering med karakter i prøvefaget, skal du ikke delta i eksamen.

Om du er fritatt fra vurdering med karakter i skriftlig sidemål og skal opp til eksamen i norsk skriftlig, skal du kun ha en eksamensdag i norsk hovedmål.

Dersom du får «Ikke vurderingsgrunnlag (IV)» som standpunktkarakter i et fag, så får du heller ikke gå opp til skriftlig og/eller muntlig eksamen i faget.

**Spesielle ordninger under skriftlig og/eller muntlig eksamen**

Noen elever har behov for spesielle hjelpemidler, ekstra tid eller et eget opplegg for å gjennomføre skriftlig og muntlig eksamen. Rektor avgjør, etter søknad, hva slags ordning som skal benyttes.

Det er klagerett på rektors avgjørelse. Statsforvalteren er klageinstans.

*Søknadsfristen er 14. april.*

Klage på spesiell tilrettelegging av eksamen  
Du kan klage på rektors avgjørelse om spesiell tilrettelegging av eksamen. Klagen skal leveres til rektor som sender klagen til Fylkesmannen til behandling.

**Ny eksamensform: Muntlig-praktisk** Elever på 10. trinn kan trekkes ut til muntlig-praktisk eksamen i følgende fag:

* Naturfag
* Matematikk
* Arbeidslivsfag

På en muntlig-praktisk eksamen skal elevene få vist sin kompetanse på varierte måter. Læreplanene i fagene er grunnlaget for hva det praktiske innslaget skal være, og vil derfor variere.

Hvis du ønsker mer informasjon og eksempler på hva dette kan være kan du finne dette på Udir sine nettsider under eksamen og prøver. Hvis du ikke finner det, kan du spørre læreren din på skolen.

**Hva kan du klage på?**

Du kan klage på standpunktkarakterer i orden og oppførsel, i fag, på eksamenskarakterer og på vedtak om at du ikke får standpunktkarakter. Du, eller den du har gitt fullmakt til, har klagerett. Er du under 15 år, må du ha samtykke fra dine foresatte. De foresatte har også en selvstendig klagerett.

**Klagefristen**

Klagefristen er 10 dager fra det tidspunkt du/foresatte har fått melding om karakterene, eller dere burde gjort dere kjent med karakterene.

Rådfør deg med faglærer og få begrunnelse for karakteren før du klager. Klagen må være skriftlig og ha underskrift, og den må inneholde din privatadresse. I klagen må du oppgi hvilken karakter du klager på, og hvorfor du klager. Klagen leveres rektor ved skolen.

Når du klager, kan resultatet bli at karakteren blir stående, at karakteren blir satt opp eller ned.

*Sommerfuglen er et vanlig symbol på forandring. Snart er du ferdig med grunnskolen. Da det din tur.*

**Hva skjer med klagen?**

Klage på standpunktkarakterer i fag og i orden og oppførsel, skal sendes til rektor på skolen. En begrunnelse fra faglærer/kontaktlærer, og en uttalelse fra rektor om saksbehandlingen ved skolen, sendes sammen med klagen til Statsforvalteren.

Statsforvalteren avgjør om du får ny vurdering eller ikke, og sender melding om avgjørelsen til deg med kopi til skolen. Dersom avgjørelsen er at du skal få ny vurdering, foretar rektor og faglærer ny vurdering, og rektor setter endelig karakter. Du får melding fra skolen om resultatet av ny vurdering. Denne avgjørelsen kan du ikke klage på.

I klage som gjelder orden og oppførsel, avgjør Statsforvalteren om karakteren skal endres, og fastsetter endelig standpunktkarakter. Du får melding om dette med kopi til skolen.

**Klage på skriftlig eksamen**Dersom du, etter å ha rådført deg med faglærer eller andre med kunnskap i faget, bestemmer deg for å klage, sender du klagen til rektor. En klagenemnd oppnevnt av Statsforvalteren vurderer klagen og fastsetter karakter.

**Klage på muntlig eksamen**Du kan klage på formelle feil gjort i gjennomføringen av eksamen, og som har betydning for eksamensresultatet. Du kan ikke klage på karakteren. Klagen sendes rektor, som videresender klagen til Statsforvalteren. Dersom Statsforvalteren finner klagen berettiget, skal karakteren annulleres. Du kan da velge om du vil ta eksamen pånytt.

Dersom klage fører til at karakterer endres, skal skolen skrive ut nytt vitnemål til deg. Da må du levere det første vitnemålet tilbake til skolen.

**Vestvågøy kommune takker for følget,   
og ønsker deg *lykke til* med skoleavslutning og eksamen!**